ইশান খট্টর
ইশান খট্টর (হিন্দি: इशान खट्टर; জন্ম: ১ নভেম্বর ১৯৯৫) হলেন একজন ভারতীয় অভিনেতা। তিনি অভিনেতা রাজেশ খট্টর ও অভিনেত্রী নীলিমা আজিমের পুত্র। ২০০৫ সালে তার সৎ ভাই শাহিদ কপূর অভিনীত বাহ! লাইফ হো তো অ্যায়সি! চলচ্চিত্রে শিশু অভিনেতা হিসেবে তার চলচ্চিত্রে অভিষেক হয়। প্রাপ্ত বয়স্ক চরিত্রে তিনি মাজিদ মাজিদির নাট্যধর্মী বিয়ন্ড দ্য ক্লাউডস্‌ (২০১৭) চলচ্চিত্রে একজন চোরাকারবারি চরিত্রে অভিনয় করেন। এই কাজের জন্য তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন। ২০১৮ সালে তিনি প্রণয়মূলক নাট্যধর্মী ধড়ক চলচ্চিত্রে অভিনয় করেন, যা ব্যবসা সফল হয়।